CELEX: 62007TN0417
Language: hu
Date: 2007-11-16 00:00:00
Title: T-417/07. sz. ügy: 2007. november 16-án benyújtott kereset – Lodato Gennaro & C. Spa kontra Bizottság

12.1.2008   
            
            
               HU
            
            
               Az Európai Unió Hivatalos Lapja
            
            
               C 8/26
            
         2007. november 16-án benyújtott kereset – Lodato Gennaro & C. Spa kontra Bizottság
   (T-417/07. sz. ügy)
   (2008/C 8/47)
   Az eljárás nyelve: olasz
   Felek
   
      Felperes: Lodato Gennaro & C. Spa (Castel San Giorgio, Olaszország) (képviselő: A. Calabrese ügyvéd)
   
      Alperes: az Európai Közösségek Bizottsága
   Kereseti kérelmek
   
               —
            
            
               Az Elsőfokú Bíróság semmisítse meg a Bizottság SG/E/3/MIB/frw D (2007) 8690 sz. 2007. október 8-i határozatát;
            
         
               —
            
            
               kötelezze az Európai Közösségek Bizottságát a költségek viselésére.
            
         Jogalapok és fontosabb érvek
   A kereset a 2007. október 8-i bizottsági határozat ellen irányul, amellyel a Bizottság megtagadta a hozzáférést az olasz kormány által a 701/98 és 824/01 sz. állami támogatások előzetes vizsgálata során benyújtott több dokumentumhoz azzal az indokkal, hogy az olasz kormány a Bizottság szervezeti egységeivel folytatott megbeszélést követően ellenezte a dokumentumok közzétételét.
   A felperes keresetét az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (1) 4. cikke (5) bekezdésének megsértésére és téves alkalmazására alapítja. E tekintetben arra hivatkozik, hogy az alperes az érintett rendelkezést tévesen értelmezte úgy, hogy az feljogosítja a tagállamokat a tőlük származó, a közösségi intézmények birtokában lévő dokumentumok közzétételének megtiltására.
   
      (1)  HL L 145., 2001.5.30., 43. o.; magyar nyelvű különkiadás 1. fejezet, 3. kötet, 331. o.